b'\n_START_ARTICLE_\nLaurens Hansson\n_START_SECTION_\nBakgrunn\n_START_PARAGRAPH_\nNicolay Nicolaysen mente at Laurens Hansson kunne v\xc3\xa6re den \xc2\xabLaurentius Johannis Nidrosiensis dioces\xc2\xbb som studerte i Rostock fra 1520, men det er usikkert. _NEWLINE_Fra 1528 til 1537 var han skriver i kanselliet for kansleren i Krogen (Kronborg) i Danmark. Han omtales da som Lauritz Normann. 30. april 1537 fikk Lauritz Hansson Nordmann g\xc3\xa5rden St\xc3\xb8le i Etne i forlening uten avgift p\xc3\xa5 livstid. I juli 1548 deltok han i kongehyllingen i Oslo. Han kan ha bosatt seg trolig p\xc3\xa5 g\xc3\xa5rden Skaug i Sund ved Bergen, f\xc3\xb8r han ble lagmann i Stavanger.\n_START_SECTION_\nSagaoversetteren\n_START_PARAGRAPH_\nF\xc3\xb8r 1551 hadde han laget ferdig en sagaoversettelse som han sendte til kongen i K\xc3\xb8benhavn. _NEWLINE_En lovbok er underskrevet i 1551 med Laurens Hansson. Lovboka omhandler kristenretten, samt m\xc3\xa5l og vekter. Neste side begynner med Anno 1552 og med en helt annen h\xc3\xa5ndskrift. Denne delen er undertegnet med \xe2\x80\x9dLau: Jo: Ostmandh\xe2\x80\x9d. Flere har ment at Ostmann var Laurens Hanssons etternavn eller tilnavn, mens andre mener at det m\xc3\xa5tte v\xc3\xa6re to personer.\n_START_SECTION_\nLagmannen\n_START_PARAGRAPH_\nLaurens Hansson var lagmann i Stavanger fra 5. juni 1554 til 1557. _NEWLINE_I 1559 fikk Erik Ormson av Orm-familien g\xc3\xa5rden St\xc3\xb8le som Laurens Hansson hadde f\xc3\xb8r. Laurens var nok da d\xc3\xb8d engang i perioden 1557-59. Kanskje d\xc3\xb8de han i 1557, og enka i 1559. En annen mulig tolkning er at han ble syk i 1557, og d\xc3\xb8de i 1559.'